Biretülfırat kadısı İbrahim sene-i mezbüre Şevvalü'l-mükerremi gurresinden altı ay ve muvakkiti Abdülkadir kezalik altı ay zamanların ba'de't-tasarruf ref' ve yeri yevmi yüz elli akçe ile Rize kazasından munfasıl sezavar-ı inayet-i şehriyari mevlana es-Seyyid Ömer bin es-Seyyid Yakub Şeyhlü'den da'ilerine ba-terakki yevmi iki yüz akçe ile ba-sadise tevcih olunub ba'de hulül-i vaktihi ancak altı ay mutasarrıf olub bakiyye-i müddet-i örfiyesin kazay-ı ahardan tekmil eylemek ricasına ba'de'l-arz sadaka buyuruldu.